**Súťažné podklady**

1. **FÁZA – PREDKLADANIE ŽIADOSTÍ O ÚČASŤ**

**Užšia súťaž v oblasti obrany a bezpečnosti**

podľa § 128 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

**Výstavba Detenčného ústavu Kremnica**

(stavebné práce)

V Bratislave, november 2023

**OBSAH SÚŤAŽNÝCH PODKLADOV**

**Časť I. ÚVODNÉ INFORMÁCIE**

1. informácie o verejnom obstarávateľovi a postupe verejného obstarávania

**Časť II. INFORMÁCIE** **O SYSTÉME POUŽITOM NA ZADÁVANIE TEJTO ZÁKAZKY**

 2 Všeobecne o webovej aplikácii JOSEPHINE

 3 Podmienky používania elektronických zariadení v rámci zadávania tejto zákazky

 4 Dostupnosť dokumentov

**Časť III. INFORMÁCIE O PREDMETE ZÁKAZKY**

 5 Predmet zákazky

 6 Rozdelenie predmetu zákazky

 7 Miesto vykonania predmetu zákazky

 8 Lehota vykonania predmetu zákazky

 9 Zdroj finančných prostriedkov a predpokladaná hodnota zákazky

**Časť IV. KOMUNIKÁCIA A VÝMENA INFORMÁCII MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI**

**Dorozumievanie a vysvetľovanie**

10 Komunikácia a výmena informácií medzi verejným obstarávateľom a záujemcami/uchádzačmi

11 Vysvetlenie informácií potrebných na preukázanie splnenia podmienok účasti

12 Obhliadka miesta vykonania predmetu zákazky

**Časť V. ŽIADOSŤ O ÚČASŤ – prvá fáza užšej súťaže**

**Príprava žiadosti o účasť**

13 Jazyk ponuky

14 Variantné riešenie

15 Zábezpeka

16 Vyhotovenie žiadosti o účasť

**Obsah žiadosti o účasť**

17 Obsah žiadosti o účasť

**Predkladanie žiadosti o účasť**

18 Náklady na žiadosť o účasť

19 Oprávnenie predložiť žiadosť o účasť

20 Predloženie žiadosti o účasť

21 Spôsob predloženia žiadosti o účasť a lehota na predloženia žiadosti o účasť

**Vyhodnocovanie splnenia podmienok účasti**

22 Vyhodnotenie splnenia podmienok účasti

23 Vysvetľovanie dokladov na preukázanie splnenia podmienok účasti

24 Vylúčenie uchádzača

**Časť VI. INFORMÁCIE O ZMLUVE**

25 Typ zmluvy

26 Súčinnosť úspešného uchádzača potrebná na uzatvorenie zmluvy

**Časť VII. ZÁVEREČNÉ INFORMÁCIE**

27 Informácia o kritériách na vyhodnotenie ponúk

28 Zrušenie postupu verejného obstarávania

29 Ochrana osobných údajov

**PRÍLOHY:**

Príloha č. 1: Identifikačné údaje uchádzača

Príloha č. 2: Podmienky účasti

Časť I.

**ÚVODNÉ INFORMÁCIE**

1. **informácie o verejnom obstarávateľovi a postupe verejného obstarávania**
	1. **Verejný obstarávateľ:**

Názov organizácie: Ministerstvo zdravotníctva Slovenskej republiky (MZ SR)

Adresa organizácie: Limbová 2, 837 52 Bratislava

Krajina: Slovenská republika

Kód NUTS: SK01

IČO: 00 165 565

Kontaktná osoba: Mgr. Fedor Ščitov

Telefón:  +421 2 593 73 253

**E-mail:** fedor.scitov@health.gov.sk

Hlavná adresa (URL): <http://www.health.gov.sk>

Adresa stránky profilu kupujúceho (URL):

Adresa na ktorej sú dostupné súťažné podklady: https://josephine.proebiz.com/sk/tender/49201/summary

Ministerstvo zdravotníctva Slovenskej republiky je verejným obstarávateľom podľa § 7 ods. 1 písm. a) zákona (ďalej len „verejný obstarávateľ“).

* 1. Zákazku v tomto verejnom obstarávaní verejný obstarávateľ zadáva uplatnením postupu užšej súťaže podľa § 128 ods. 1 písm. a) zákona, určenom pre zákazky v oblasti obrany a bezpečnosti, v ktorom záujemcovia v prvej fáze predkladajú doklady vyžadované na preukázanie splnenia podmienok účasti v súlade s oznámením o vyhlásení verejného obstarávania a v druhej fáze budú záujemcovia, ktorí splnili podmienky účasti, a ktorí podpísali zmluvu podľa bodu 1.4 týchto súťažných podkladov, vyzvaní na predloženie ponúk. Druhá fáza užšej súťaže bude prebiehať v utajenom režime z dôvodu, že zákazka obsahuje citlivé informácie stupňa utajenia „VYHRADENÉ“. Komunikácia v jednotlivých fázach užšej súťaže bude prebiehať v zmysle bodu 10.3 týchto súťažných podkladov.
	2. Zákazka tvoriaca predmet týchto súťažných podkladov je zákazkou na uskutočnenie stavebných prác podľa § 3 ods. 3 písm. b) zákona s predmetom podrobne vymedzeným v týchto súťažných podkladoch.
	3. Ďalšie osobitné informácie a podmienky: Pred zahájením druhej fázy užšej súťaže verejný obstarávateľ uzatvorí so záujemcami, ktorí splnia podmienky účasti Zmluvu o prístupe podnikateľa k utajovaným skutočnostiam (ďalej len ,,ZoPUS“). Fyzická osoba zo strany záujemcu, ktorá sa bude oboznamovať s utajovanými skutočnosťami, musí byť oprávnenou osobou pre príslušný stupeň utajenia „VYHRADENÉ“. Následne na základe ZoPUS-u verejný obstarávateľ pre druhú fázu užšej súťaže zašle v rovnakej dobe prostredníctvom systému JOSEPHINE Výzvu na predkladanie ponúk všetkým záujemcom, ktorí preukázali splnenie podmienok účasti a osobitných podmienok stanovených verejným obstarávateľom v týchto súťažných podkladoch a oznámení o vyhlásení verejného obstarávania, a tiež poskytne ostatné dokumenty (v stupni utajenia „Vyhradené“), potrebné k riadnemu vypracovaniu a predloženiu ponuky.
	4. **Podmienkou pre poskytnutie Výzvy na predkladanie ponúk spolu s druhou časťou súťažných podkladov záujemcovi je skutočnosť, že záujemca v lehote, ktorá nebude kratšia ako 5 pracovných dní odo dňa vyzvania na doplnenie údajov ZoPUSu prostredníctvom systému JOSEPHINE vyplní identifikačné náležitosti záujemcu a ostatné údaje sa ho týkajúce v návrhu ZoPUSu, ktorý dostane ako prílohu pri vyzvaní podľa tejto vety. Následne verejný obstarávateľ opätovne prostredníctvom systému JOSEPHINE požiada daných záujemcov aby v lehote, ktorú určí v žiadosti, sa zástupca/zástupcovia záujemcu dostavili (osoba/osoby oprávnené konať za uchádzača vo veci, na úseku ochrany utajovaných skutočností) na podpis ZoPUSu. Verejný obstarávateľ môže v odôvodnenom prípade lehoty podľa tohto bodu súťažných podkladov predĺžiť, pričom platia pre všetkých záujemcov rovnako. V predmetnej zmluve sa záujemca zaviaže dodržiavať ochranu obsahu poskytnutých súťažných podkladov (a to aj po ukončení súťaže).**
	5. Úkony v rámci tohto postupu verejného obstarávania, ktoré osobitne nie sú upravené týmito súťažnými podkladmi sa riadia príslušnými ustanoveniami zákona.

Časť II.

**INFORMÁCIE O SYSTÉME POUŽITOM NA ZADÁVANIE TEJTO ZÁKAZKY**

1. **všeobecne o webovej aplikácii josephine**
	1. Zadávanie tejto zákazky sa realizuje prostredníctvom webovej aplikácie JOSEPHINE (ďalej len „systém JOSEPHINE“), dostupnej na doméne <https://josephine.proebiz.com>.
	2. Systém JOSEPHINE je na účely tohto verejného obstarávania softvér určený na elektronizáciu zadávania zákaziek, prostredníctvom ktorého verejný obstarávateľ podľa § 7 ods. 1 písm. a) zákona zadáva zákazky v súlade so zákonom.
	3. Každý, kto ako záujemca má záujem o účasť vo verejnom obstarávaní alebo chce predložiť ponuku a nie je autentifikovaný v systéme JOSEPHINE, je povinný sa autentifikovať v systéme JOSEPHINE.
	4. Záujemca má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
	5. Autentifikáciu je možné vykonať týmito spôsobmi:

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaný hospodársky subjekt, ktorý pomocou eID registruje štatutárny orgán daného hospodárskeho subjektu. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je hospodársky subjekt informovaný e-mailom.

b) nahraním kvalifikovaného elektronického podpisu (napríklad podpisu eID) štatutárneho orgánu daného hospodárskeho subjektu na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

c) vložením dokumentu preukazujúceho osobu štatutárneho zástupcu na kartu užívateľa po registrácii, ktorý je podpísaný elektronickým podpisom štatutárneho zástupcu, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je hospodársky subjekt informovaný e-mailom.

d) vložením plnej moci na kartu užívateľa po registrácii, ktorá je podpísaná elektronickým podpisom štatutárneho zástupcu aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je hospodársky subjekt informovaný e-mailom.

1. **podmienky používania elektronických zariadení v rámci zadávania tejto zákazky**

3.1 Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Mozilla Firefox verzia 13.0 a vyššia alebo

 - Google Chrome

 - Microsoft Edge.

1. **dostupnosť dokumentov**
	1. Dokumenty potrebné na vypracovanie žiadosti o účasť, ponuky a na preukázanie splnenia podmienok účasti sú verejne, bezodplatne, neobmedzene, úplne a priamo prístupné v príslušnej karte verejného obstarávania v rámci systému JOSEPHINE od uverejnenia oznámenia o vyhlásení verejného obstarávania podľa zákona. Časť/časti súťažných podkladov, ktorá/ktoré majú byť súčasťou žiadosti o účasť/ponuky záujemcu/uchádzača a záujemca/uchádzač ich bude povinný pri vypracovaní žiadosti o účasť/ponuky upravovať, sú uverejnené podľa prvej vety, resp. budú sprístupnené uchádzačom v druhej fáze užšej súťaže.
	2. Ak prístup k dokumentom potrebným na vypracovanie žiadosti o účasť, ponuky a/alebo na preukázanie splnenia podmienok účasti alebo ich časti nebude možné poskytnúť podľa § 43 ods. 1 zákona z dôvodu ich ochrany podľa osobitného predpisu (z dôvodu ochrany dôverných informácií a/alebo utajovaných skutočností a pod.), verejný obstarávateľ uvedie v oznámení o vyhlásení verejného obstarávania a Výzve na predkladanie ponúk opatrenia, ktoré sa vyžadujú na ochranu dôverných informácií a/alebo utajovaných skutočností a informáciu o tom, ako možno získať prístup k príslušnému dokumentu a/alebo informáciám.

Časť III.

**INFORMÁCIE O  PREDMETE ZÁKAZKY**

1. **predmet zákazky**
	1. Názov predmetu zákazky:

„***Výstavba Detenčného ústavu Kremnica***“.

* 1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný slovník:

Hlavný predmet: 45215120-4 - Stavebné práce na špeciálnych zdravotníckych

 budovách

Doplňujúci predmet: 60000000-8 - Dopravné služby (bez prepravy odpadu)

* 1. Podrobné vymedzenie predmetu zákazky:

Predmetom zákazky je výstavba Detenčného ústavu v Kremnici. Zariadenie bude slúžiť ako zariadenie na výkon ochranného opatrenia ,,Detencia“ pre páchateľov s potrebou osobitného liečebného režimu.

**O P I S  S T A V B Y**

Navrhovaná stavba detenčného ústavu je umiestnená v blízkosti psychiatrickej nemocnice Prof. Matulaya a bude slúžiť ako zariadenie na výkon ochranného opatrenia ,,Detencia“, pre páchateľov s potrebou osobitného liečebného režimu.

Riešené územie sa nachádza v  intraviláne mesta Kremnica v katastrálnom území Kremnica. Hlavné objekty SO 01 a SO 02 sú umiestnené intraviláne obce Kremnica, v katastrálnom území Kremnica, na existujúcich parcelách 1179/1, 1179/5, 1179/7, 1179/8, 1179/9 a 1179/11, ktoré sú vedené ako zastavané plochy a nádvorie a pozemky na ktorých je postavená nebytová budova - zostatok z pôvodne rozsiahlejších kasárni.

Pred realizáciou daného objektu nie je potrebná likvidácia porastov a je potrebné trvalé odňatie pôdy z poľnohospodárskeho pôdneho fondu a lesného pôdneho fondu. Ďalej je potrebná asanácia existujúcich objektov a ciest - zostatok z pôvodne rozsiahlejších kasárni.

Na základe vypracovania inžinierskogeologického prieskumu a hydrogeologického prieskumu je dané územie vhodné na výstavbu navrhovaného objektu.

Návrh stavby Detenčného ústavu Kremnica sa odvíja od pozdĺžneho tvaru pozemku a  jeho orientácie na svetové strany. Hlavný objem obsahujúci ubytovacie jednotky je orientovaný severovýchod-juhozápad a tvarovo symbolicky pripomína segment reťaze. Na tento hlavný objem nadväzuje trojpodlažná administratívna časť s hlavnými vstupmi do budovy.

Vedľajší objekt ZVJS je riešený v priamej nadväznosti na ochraný múr, ako dvojpodlažná budova s ustupujúcim horným podlažím. Vzhľadom na rozmery ochranného múru je v budove riešené átrium, pomocou ktorého je možné presvetliť a odvetrať jednotlivé priestory.

Stavba Detenčného ústavu Kremnica pozostáva z nasledovných objektov:

**1.1 SO 01 – DETENČNÝ ÚSTAV**

Budova detenčného ústavu pozostáva z dvoch dvojpodlažných krídel a trojpodlažnej administratívnej časti. Daný objekt je navrhnutý na kapacitu 75 lôžok, pričom izby sú dimenzované podľa Výnosu MZ SR č.09812/2008/OL.

Predpokladaný počet zdravotného personálu je 90 osôb pracujúcich na štvorzmennej prevádzke.

Stravovanie zamestnancov a klientov bude riešené z neďalekej psychiatrickej nemocnice, odkiaľ bude dovážaná strava. V objekte SO 01 a SO 02 sú navrhované miestnosti pre delenie a výdaj stravy, ktorú budú zabezpečovať zamestnanci psychiatrickej nemocnice, prípadne zamestnanci detenčného ústavu. Klientom umiestneným na detenčnej jednotke bude strava dovážaná priamo na izby. Zamestnanci v detenčnom ústave sa budú stravovať v denných miestnostiach a obedy im budú vydávané z miestností určených na rozdelenie stravy a výdaj jedla. Jedlo bude vydávané v špeciálnych plastových nádobách a ich čistenie bude zabezpečené priamo v navrhovanom objekte. Zásobovanie objektu je riešené z východnej strany sprístupnené novo-navrhovanou komunikáciou z areálu psychiatrickej nemocnice, v severnej časti pozemku.

**1.2 SO 02 – OBJEKT ZVJS A GARÁŽE , UBYTOVNE**

**SO 02.1 OBJEKT ZVJS**

Budova je dvojpodlažná s vnútorným átriom. Umiestnená pred ochranným múrom areálu. Predpokladaný počet pracovníkov ZVJS je 79 osôb pracujúcich na štvorzmennej prevádzke.

**SO 02.2 OBJEKT GARÁŽE**

Jednopodlažný objekt zahŕňajúci priestor pre tri vozidlá, na juho-západnej strane sa nachádza priestor príjmu dodaných osôb s kontrolou. S garážou susedí miestnosť pre náhradný zdroj – dieselagregát.

Medzi objektom garáže a objektom ZVJS sa nachádza prestrešená vstupná brána pre automobily.

**SO 02.3 OBJEKT UBYTOVNE**

Budova objektu ubytovne vznikne rekonštrukciou existujúceho skladového objektu v areáli nemocnice prof. Matulaya. Objekt určený na rekonštrukciu leží na parcele 1179/11 a momentálne nie je využivaný - v minulosti bol vyživaný ako vojenský sklad rozličného materiálu. Pôvodný objekt má dve podlažia s centrálnym schodiskom a výťahom. Je zastrešený plochou strechou.

Navrhovaný objekt ubytovne bude v plnom rozsahu rešpektovať podorysný tvar existujucej stavby. Stavba ponecháva časť stien 1 nadzemného podlažia s pôvodnými otvormi a obvodovými stenami. Druhé až štvrté nadzemné podlažie bude zhotovené z modulárných blokov z drevených prvkov. Tieto prvky budú prefabrikované a budú sa vyrábať vo výrobnej hale.

**1.3** **SO 03 – VONKAJŠIE SPEVNENÉ PLOCHY**

Komunikácie riešené v rámci objektu SO.03 sú dopravne napojené na jestvujúce miestne komunikácie a následne na cestu Československej armády, ktorá tvorí nadradený komunikačný systém. Ulica Československej armády je zaradená do funkčnej triedy B2 a kategórie MZ 8,0/40. V mieste napojenia navrhovanej cesty na jestvujúcu sa osadí priečny líniový žľab, ktorý bude zároveň oddeľovať jednotlivé konštrukcie.

**1.4 SO 04 – VNÚTORNÉ SPEVNENÉ PLOCHY**

Komunikácie riešené v rámci objektu SO.04 sú dopravne napojené na komunikácie v rámci objektu SO.03. V mieste napojenia navrhovanej cesty na jestvujúcu sa osadí priečny líniový žľab, ktorý bude zároveň oddeľovať jednotlivé konštrukcie.

Cesty v rámci riešeného územia sú navrhnuté ako jednopruhové obojsmerné obslužné komunikácie neprístupné verejnej premávke a zaradené do funkčnej triedy C3 a kategórie MOK 4,5/30. Komunikácie (areál sú uzatvorené bránou a doplnené o protiteroristickú zábranu – cestný blokátor) Základná šírka vozovky na jednotlivých komunikáciách v rámci riešeného územia je 3,5m s rozšírením v oblúkoch na šírku 4,0m. Dĺžka navrhovanej komunikácie je 188,40m. Smerové trasovanie komunikácie je navrhnuté s tromi ľavostranným smerovými oblúkmi s polomerom R1 a R2=10,0m a R3=25,0m.

**1.5** **SO 05 – OPLOTENIE**

Objekt detenčného ústavu a dvorcov je ohraničený po celom obvode 7m vysokým železobetónovým plotom s brunovalcom. Za ohradným múrom je vybudované ochranné pásmo vzdialené od ŽB plotu do 4,0 m o výške 3,0m. Ochranné pásmo je ohraničené žiletkovým plotom s brunovalcom o priemere min. 600 mm. Zakázané pásmo je od ochranného pásma vzdialené do max. 2,0 m o výške 1,5 m. Zakázané pásmo je riešené drôteným pletivom.

**1.6** **SO 06 – MULTIFUNKČNÉ IHRISKO**

Viacúčelového ihrisko je o rozmeroch 33,0 x 18,0 m s umelým trávnatým povrchom a mantinelmi s ochrannými sieťami. Viacúčelové ihrisko je ohradené hliníkovým mantinelom s plastovou výplňou v. = 0,95 m a ochrannou sieťkou v = 2,0 m.

**1.7** **SO 07 – VYCHÁDZKOVÉ DVORCE**

V areáli sa ráta aj s dvorcami pre klientov nadväzujúcimi na vertikálne komunikácie v jednotlivých krídlach. V severo-východnej časti pozemku sa nachádza 6 uzavretých dvorcov pre detenčnú jednotku. V juho-východnej časti pozemku sa nachádza 2 uzavretých dvorcov pre detenčnú jednotku s dvomi terapeutickým miestnosťami. V Severo-západnej časti pozemku sa nachádza 6 uzavretých dvorcov pre resocializačno-detenčnú jednotku s priamou nadväznosťou na priestranný spoločný dvorec s multifunkčným ihriskom pre resocializačno-detenčnú jednotku. V juho západnej časti sa nachádza 6 uzavretých dvorcov pre resocializačno-detenčnú jednotku priamo nadvazujúce na spoločný priestranný dvorec

**1.8 SO 08 – VONKAJŚIA KANALIZÁCIA**

Stavebný objekt SO 08 – Vonkajšia kanalizácia sa delí na tri podobjekty:

**SO 08.1 – ČOV – kanalizačná prípojka**

**SO 08.2 – Dažďová kanalizácia**

**SO 08.3 – Rekonštrukcia splašková kanalizácia - ubytovňa**

**1.9 SO 09 – VODOVODNÁ PRÍPOJKA, AREÁLOVÝ VODOVOD**

Stavebný objekt SO 09 – Vodovodná prípojka sa delí na dva podobjekty:

**SO 09.1 – Vodovodná prípojka**

**SO 09.2 – Rekonštrukcia vodovodnej prípojky - ubytovňa**

**1.10** **SO 10 – HĹBINNÉ SONDY A PRIMÁRNE ROZVODY TEPELNÉHO ČERPADLA**

Predmetom projektovej dokumentácie je návrh primárneho okruhu tepelných čerpadiel pre vykurovanie/chladenie objektu SO 01 detenčného centra a SO 07.3 Terapeutických a vychádzkových dvorcov RD-J. Objekty budú vykurované pomocou tepelných čerpadiel (TČ) zem-voda o výkone 2 x 81,2kW pri B0/W40. Podrobne riešenie je v objekte SO 01, časť ústredné vykurovanie.

**1.11 SO 11 – NN ROZVODY**

**1.12 SO 12 – TRAFOSTANICA**

**1.13 SO 13 – VN PRÍPOJKA**

**1.14 SO 14 – OSVETLENIE OCHRANNÉHO A ZAKÁZANÉHO PÁSMA**

 **A SO 15 – VONKAJŠIE OSVETLENIE VNÚTORNÝCH KOMUNIKÁCIÍ**

**1.15 SO 16 – PRÍPRAVA ÚZEMIA**

**1.16** **SO 17 – SADOVÉ ÚPRAVY**

**1.17 PS 01 – SIGNÁLNO-BEZPEČNOSTNÁ TECHNIKA**

**1.18 PS 02 – NÁHRADNÝ ZDROJ ELEKTRICKEJ ENERGIE**

**1.19** **PS 03 – FOTOVOLTAIKA**

Časť predmetu zákazky**, ktorá týka zabezpečenia signálno-bezpečnostnej techniky ( ďalej len „SBT“)** bude podliehať stupňu utajenia „Vyhradené“.

Podrobné vymedzenie predmetu zákazky, vrátane technických požiadaviek budú poskytnuté vybraným záujemcom v súlade so súťažnými podkladmi.

1. **rozdelenie predmetu zákazky**
	1. Predmet zákazky nie je rozdelený na časti. Záujemca musí predložiť žiadosť o účasť na celý predmet zákazky.
2. **miesto vykonania predmetu zákazky**
	1. Miesto alebo miesta vykonania predmetu zákazky: sídlo verejného obstarávateľa - Ministerstvo zdravotníctva SR, Limbová 2, 837 52 Bratislava a areál Psychiatrickej nemocnice v Kremnici (podľa prílohy č. 1a týchto súťažných podkladov).
3. **lehota na vykonanie predmetu zákazky**

8.1 Trvanie Zmluvy na vykonanie predmetu zákazky a/alebo lehoty vykonania predmetu zákazky: do 20 mesiacov odo dňa odovzdania a prevzatia staveniska zhotoviteľom, podľa návrhu Zmluvy o dielo uvedenej v prílohe č. 2 týchto súťažných podkladov.

1. **zdroj finančných prostriedkov a predpokladaná hodnota zákazky**
	1. Predmet zákazky bude financovaný z prostriedkov Plánu obnovy a odolnosti.
	2. Preddavky verejný obstarávateľ nebude poskytovať.
	3. Finančné plnenie zo strany verejného obstarávateľa bude realizované formou bezhotovostného platobného styku prostredníctvom finančného úradu verejného obstarávateľa na základe vystavených faktúr zo strany úspešného uchádzača podľa podmienok upravených v zmluve o dielo.
	4. Predpokladaná hodnota zákazky je určená vo výške **27 580 000,00 EUR bez DPH**.

Časť IV.

**KOMUNIKÁCIA A VÝMENA INFORMÁCIÍ MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI**

**Dorozumievanie a vysvetľovanie**

1. **komunikácia a výmena informácií medzi verejným obstarávateľom a záujemcami/uchádzačmi**
	1. Komunikácia a výmena informácií medzi verejným obstarávateľom a hospodárskymi subjektmi, resp. záujemcami/uchádzačmi sa uskutočňuje v slovenskom jazyku, prípadne českom jazyku spôsobom, ktorý zabezpečí integritu a zachovanie dôvernosti údajov uvedených v žiadosti o účasť.
	2. Komunikácia vo verejnom obstarávaní v prvej fáze tejto užšej súťaže pri predkladaní žiadostí o účasť sa bude uskutočňovať písomne, prostredníctvom komunikačného rozhrania systému JOSEPHINE.
	3. Komunikácia v jednotlivých fázach užšej súťaže:

Prvá fáza užšej súťaže – predkladanie žiadostí o účasť: elektronicky – prostredníctvom komunikačného rozhrania systému JOSEPHINE – v zmysle bodov 10.4. až 10.9. týchto súťažných podkladov

Druhá fáza užšej súťaže: kombinácia elektronickej komunikácie prostredníctvom systému JOSEPHINE a písomnej papierovej formy – spôsob komunikácie bude upresnený v súťažných podkladoch pre druhú fázu užšej súťaže.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia zásielky sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému JOSEPHINE a v komunikačnom rozhraní zákazky bude mať zobrazený obsah komunikácie – zásielky/správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	3. Ak je odosielateľom zásielky záujemca resp. uchádzač, tak po prihlásení do systému JOSEPHINE a k predmetnému verejnému obstarávaniu môže prostredníctvom komunikačného rozhrania systému JOSEPHINE odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ v pravej hornej časti obrazovky. Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
	5. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované elektronicky prostredníctvom komunikačného rozhrania systému JOSEPHINE. Doručovanie námietok a ich odvolávanie vo vzťahu k Úradu pre verejné obstarávanie sa uskutočňuje v zmysle § 170 ods. 9 zákona.
	6. Verejný obstarávateľ si v prípade potreby, najmä v rámci poskytnutia/predloženia listinných originálov dokumentov vo verejnom obstarávaní a/alebo v rámci poskytnutia súčinnosti pred podpisom zmluvy, vyhradzuje právo použiť aj listinný typ komunikácie alebo elektronickej komunikácie prostredníctvom e-mailu.
	7. Komunikácia v druhej fáze užšej súťaže bude prebiehať v utajenom režime z dôvodu, že zákazka obsahuje citlivé informácie stupňa utajenia „VYHRADENÉ“ a z toho dôvodu bude komunikácia v druhej fáze užšej súťaže riešená kombináciou elektronickej komunikácie prostredníctvom IS JOSEPHINE a písomnej papierovej formy – bude upresnené v dokumentácií pre druhú fázu užšej súťaže.
1. **Vysvetlenie informácií potrebných na preukázanie splnenia podmienok účasti**
	1. V prípade nejasností alebo potreby objasnenia informácií potrebných na preukázanie splnenia podmienok účasti, uvedených v oznámení o vyhlásení verejného obstarávania a/alebo v súťažných podkladoch, inej sprievodnej dokumentácii a/alebo iných dokumentoch poskytnutých verejným obstarávateľom, môže ktorýkoľvek zo záujemcov písomne požiadať o ich vysvetlenie, v lehote na predkladanie ponúk, prostredníctvom komunikačného rozhrania systému JOSEPHINE v slovenskom alebo českom jazyku.
	2. Verejný obstarávateľ bezodkladne poskytne vysvetlenie informácií potrebných na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie žiadostí o účasť za predpokladu, že o vysvetlenie záujemca požiada dostatočne vopred. Súčasne verejný obstarávateľ zverejní odkaz na predmetné vysvetlenie v profile verejného obstarávateľa, zriadenom v elektronickom úložisku na webovej stránke Úradu pre verejné obstarávanie, vo forme elektronického linku na príslušnú kartu verejného obstarávania v systéme JOSEPHINE.
2. **obhliadka miesta vykonania predmetu zákazky**
	1. Obhliadka miesta vykonania predmetu zákazky v prvej fáze užšej súťaže nebude realizovaná. Obhliadka bude uskutočnená v druhej fáze užšej súťaže; bližšie informácie o obhliadke budú uvedené vo Výzve na predkladanie ponúk k druhej fáze užšej súťaže v tomto verejnom obstarávaní.

Časť V.

**ŽIADOSŤ O ÚČASŤ – prvá fáza užšej súťaže**

**Príprava žiadosti o účasť**

1. **jazyk žiadosti o účasť**
	1. Žiadosť o účasť a ďalšie doklady a dokumenty vo verejnom obstarávaní sa predkladajú v štátnom (slovenskom) jazyku a môžu sa predkladať v českom jazyku.
	2. Ak je doklad alebo dokument vyhotovený v inom ako štátnom (slovenskom) jazyku alebo v českom jazyku, predkladá sa takýto doklad alebo dokument v pôvodnom jazyku spolu s jeho úradným prekladom do štátneho (slovenského) jazyka. Ak sa zistí rozdiel v ich obsahu, rozhodujúci je úradný preklad do štátneho (slovenského) jazyka.
2. **variantné riešenie**
	1. Záujemcom sa neumožňuje predložiť variantné riešenie vo vzťahu k požadovanému predmetu zákazky.
	2. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.
3. **zábezpeka ponuky**
	1. Zábezpeka ponuky sa bude vyžadovať v druhej fáze užšej súťaže, pri predkladaní ponúk, vo výške **500 000,00 EUR** (slovom: päťsto tisíc eur).Podmienky zloženia zábezpeky budú uvedené aj vo Výzve na predkladanie ponúk odoslanej verejným obstarávateľom záujemcom v druhej fáze užšej súťaže záujemcom, ktorí splnili podmienky účasti. **V prvej fáze užšej súťaže v danom verejnom obstarávaní, pri podávaní žiadosti o účasť, sa zloženie zábezpeky nevyžaduje.**
4. **vyhotovenie žiadosti**
	1. Žiadosť o účasť v rámci prvej fázy užšej súťaže sa predkladá elektronicky prostredníctvom systému JOSEPHINE umiestnenom na webovej adrese <https://josephine.proebiz.com/>, **vo formáte „pdf“**, ktorý zabezpečí trvalé zachytenie jej obsahu. Žiadosť o účasť musí byť vyhotovená zariadením výpočtovej techniky, ktorej obsah je pre fyzickú osobu čitateľný.
	2. Dokumenty a doklady a iné dokumenty tvoriace žiadosť o účasť, požadované v oznámení o vyhlásení verejného obstarávania a v týchto súťažných podkladoch, a ktoré neboli pôvodne vyhotovené v elektronickej forme, ale v listinnej, sa spôsobom určeným funkcionalitou systému JOSEPHINE predkladajú ako scany originálnych dokladov a dokumentov alebo ich úradne osvedčených kópií vo formáte .pdf.
	3. Dokumenty a doklady, ktoré tvoriace žiadosť o účasť, ktoré boli pôvodne vyhotovené v elektronickej forme sa spôsobom určeným funkcionalitou systému JOSEPHINE, záujemcovia predkladajú v pôvodnej elektronickej podobe.
	4. Záujemca môže v žiadosti o účasť predložiť aj kópie dokladov v elektronickej podobe. Verejný obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie, ak má pochybnosti o pravosti predloženého dokumentu alebo ak je to potrebné na zabezpečenie riadneho priebehu verejného obstarávania. Ak záujemca nepredloží doklady v lehote určenej verejným obstarávateľom alebo obstarávateľom, ktorá nesmie byť kratšia ako päť pracovných dní odo dňa doručenia žiadosti, verejný obstarávateľ vylúči. Ustanovenie [§ 40 ods. 4](https://www.slov-lex.sk/pravne-predpisy/SK/ZZ/2015/343/20210802?ucinnost=31.03.2022#paragraf-40.odsek-4) zákona týmto nie je dotknuté.
	5. Ak záujemca nemá sídlo v Slovenskej republike, predloží elektronicky prostredníctvom systému JOSEPHINE rovnocenné doklady vydané orgánom zriadeným v krajine jeho pôvodu v elektronickej podobe ako scan originálneho dokladu alebo jeho úradne osvedčenej kópie s jeho úradným prekladom do slovenského jazyka. Rovnocenné doklady podľa predchádzajúcej vety vyhotovené v jazyku českom nemusia byť úradne preložené do jazyka slovenského.
	6. Žiadosť o účasť predložená záujemcom musí obsahovať doklady, dokumenty a vyhlásenia podľa bodu 17 týchto súťažných podkladov, vo forme uvedenej v týchto súťažných podkladoch, doplnené tak ako je to stanovené v týchto súťažných podkladoch. Záujemca nie je oprávnený meniť znenie dokladov, dokumentov a vyhlásení, ktorých vzory sú súčasťou týchto súťažných podkladov, je však povinný tieto správne a pravdivo vyplniť podľa požiadaviek verejného obstarávateľa uvedených v súťažných podkladoch. Verejný obstarávateľ odporúča záujemcom predložiť aj zoznam všetkých predkladaných dokladov, dokumentov a vyhlásení. Ak ponuka obsahuje dôverné informácie, záujemca ich v ponuke viditeľne označí.
	7. Doklady a dokumenty žiadosti o účasť, **u ktorých sa vyžaduje podpis záujemcu** (t. j. u fyzickej osoby podnikateľa, u právnickej osoby štatutárneho orgánu oprávneného konať v mene uchádzača) alebo osoby oprávnenej konať za záujemcu/uchádzača a v prípade skupiny dodávateľov podpis každého člena skupiny alebo osoby/osôb oprávnených konať v danej veci za člena skupiny dodávateľov, verejný obstarávateľ požaduje podpísať na vyhotovených dokumentoch žiadosti o účasť, následne predložiť záujemcom prostredníctvom systému JOSEPHINE ako scan týchto originálnych dokladov a dokumentov podľa požiadaviek v týchto súťažných podkladoch.

**Obsah žiadosti o účasť**

1. **obsah žiadosti o účasť**
	1. **Dokument obsahujúci**

**- identifikačné údaje záujemcu** podľa prílohy č. 1 týchto súťažných podkladov (v prípade skupiny dodávateľov označenie záujemcu ako skupiny dodávateľov a identifikačné údaje každého člena skupiny dodávateľov vrátane označenia vedúceho člena skupiny dodávateľov spolu s plnomocenstvom pre vedúceho člena skupiny dodávateľov od ostatných členov skupiny dodávateľov na účely komunikácie a predloženia žiadosti o účasť a ponuky vo verejnom obstarávaní) s uvedením obchodného mena, adresy sídla alebo miesta podnikania, mena kontaktnej osoby, telefónneho čísla a elektronickej adresy kontaktnej osoby,

- v prípade skupiny dodávateľov vystavenú plnú moc pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou, resp. osobami oprávnenými konať v danej veci za každého člena skupiny (oprávnená osoba/osoby preukazuje/preukazujú svoje oprávnenie konať priložením podpísaného originálu alebo úradne osvedčenou kópiou plnej moci).

* 1. Verejný obstarávateľ **odporúča** záujemcom v rámci žiadosti o účasť predložiť aj dokument - **obsah** žiadosti o účasť (zoznam dokumentov predkladaných v žiadosti záujemcu) a zoznam dôverných informácií (ak sa uplatňujú).
	2. **Potvrdenia, doklady a dokumenty preukazujúce splnenie podmienok účasti záujemcom, iných osôb (ak sa uplatňujú) a subdodávateľov (Za subdodávateľov, ktorí sú záujemcovi/uchádzačovi známi, a ktorí sa budú oboznamovať s US, záujemca/uchádzač musí preukázať splnenie podmienky účasti len podľa § 131 ods. 1 písm. k) v spojitosti s § 129 ods. 1 zákona v zmysle prílohy č. 2 týchto súťažných podkladov tak., aby navrhovaní subdodávatelia spĺňali podmienku účasti ohľadne § 131 ods. 1 písm. k) zákona. Splnenie danej podmienky záujemca/uchádzač preukáže v prípade subdodávateľa v druhej fáze užšej súťaže, alebo v čase ,ak sa o takom subdodávateľovi dozvie, počas plnenia diela predmetu zákazky. Samotný záujemca preukazuje podmienku účasti podľa § 131 ods. 1 písm. k) zákona v rámci predkladania žiadosti o účasť v súlade s prílohou č. 2 týchto súťažných podkladov) vrátane opatrení na vykonanie nápravy podľa § 32 ods. 7 a § 40 ods. 9 zákona (ak sa uplatňujú),** uvedených v  oznámení o vyhlásení verejného obstarávania, prípadne v oznámení o dodatočných informáciách, informáciách o neukončenom konaní alebo korigende a  v týchto súťažných podkladoch v prílohe č. 2. **Verejný obstarávateľ v tomto verejnom obstarávaní postupuje postupom užšej súťaže pre zákazky v oblasti obrany a bezpečnosti, na základe čoho sa záujemcom v žiadosti o účasť neumožňuje predbežne nahradiť doklady na preukázanie splnenia podmienok účasti jednotným európskym dokumentom.**

**Predkladanie žiadosti o účasť**

1. **náklady na žiadosť o účasť**
	1. Všetky náklady a výdavky spojené s prípravou a predložením žiadosti o účasť znáša záujemca bez finančného nároku voči verejnému obstarávateľovi, bez ohľadu na výsledok verejného obstarávania.
2. **oprávnenie predložiť žiadosť o účasť**
	1. Záujemcom môže byť hospodársky subjekt - fyzická osoba, právnická osoba, ako aj skupina takýchto osôb, ktorá na trhu uskutočňuje stavebné práce / služby, vystupujúcich voči verejnému obstarávateľovi spoločne. Skupina dodávateľov nemusí vytvoriť právnu formu, musí však stanoviť vedúceho člena skupiny dodávateľov. Všetci členovia takejto skupiny dodávateľov vytvorenej na zhotovenie predmetu zákazky sú povinní udeliť plnomocenstvo jednému z členov skupiny dodávateľov konať v mene všetkých členov skupiny dodávateľov a prijímať pokyny v tomto verejnom obstarávaní ako aj  konať v mene skupiny pre prípad prijatia ich ponuky, podpisu Zmluvy o dielo a komunikácie/zodpovednosti v procese plnenia Zmluvy o dielo. V prípade prijatia ponuky skupiny dodávateľov sa vyžaduje, aby skupina dodávateľov pred podpisom Zmluvy o dielo uzatvorila a predložila verejnému obstarávateľovi zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne.
	2. Obchodná spoločnosť, ktorej zakladateľom alebo spoločníkom je politická strana alebo hnutie, nemôže byť uchádzačom alebo záujemcom vo verejnom obstarávaní. Ak žiadosť o účasť predloží takáto právnická osoba, alebo skupina dodávateľov, ktorej členom je takáto právnická osoba, nebude možné jej žiadosť o účasť zaradiť do vyhodnotenia.
3. **predloženie žiadosti o účasť**
	1. Každý záujemca môže vo verejnom obstarávaní predložiť len jednu ponuku, a to výlučne v písomnej forme – elektronicky, spôsobom určeným funkcionalitou systému JOSEPHINE.
	2. Predkladanie žiadostí o účasť je umožnené iba autentifikovaným záujemcom. Autentifikovaný záujemca si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju žiadosť o účasť v záložke „Ponuky a žiadosti“.
	3. Záujemca predloží úplnú žiadosť o účasť v určených komunikačných formátoch a určeným spôsobom tak, aby bola zabezpečená pred zmenou jej obsahu výlučne elektronicky, spôsobom určeným funkcionalitou systému JOSEPHINE. Elektronická žiadosť o účasť sa vloží v systéme JOSEPHINE umiestnenom na webovej adrese <https://josephine.proebiz.com/>.
	4. Verejný obstarávateľ vylúči záujemcu:

a) ak nedodržal určený spôsob komunikácie,

b) ak obsah jeho žiadosti o účasť nie je možné sprístupniť alebo

c) ak nepredložil žiadosť o účasť vo vyžadovanom formáte kódovania, ak je potrebný na ďalšie spracovanie pri posudzovaní splnenia podmienok účasti.

* 1. Žiadosť o účasť predložená v elektronickej podobe po uplynutí lehoty na predkladanie žiadostí o účasť nebude hodnotená a daný záujemca nebude vyzvaný na účasť v druhej fáze užšej súťaže.
	2. Záujemca môže predloženú žiadosť o účasť vziať späť do uplynutia lehoty na predkladanie žiadosti o účasť.
	3. Späťvzatie žiadosti o účasť je možné vykonať odvolaním pôvodnej žiadosti o účasť. Záujemca pri odvolaní žiadosti o účasť postupuje obdobne ako pri vložení prvotnej žiadosti o účasť.

1. **spôsob predloženia žiadosti o účasť a lehota na predloženie žiadostí o účasť**
	1. Lehotu na predloženie žiadosti o účasť verejný obstarávateľ stanovil v súlade so zákonom do **11.12.2023**, **09:00 h** miestneho času. Táto lehota je tiež uvedená v systéme JOSEPHINE, a to v elektronickej karte obstarávania tejto zákazky, v záložke „Prehľad“.
	2. Záujemcovia doručia svoje žiadosti o účasť v lehote na predloženie žiadostí o účasť výlučne elektronicky, spôsobom určeným funkcionalitou systému JOSEPHINE. Verejný obstarávateľ odporúča záujemcom realizovať predloženie žiadosti o účasť v dostatočnom časovom predstihu pred uplynutím lehoty na predloženie žiadosti o účasť.

**Vyhodnocovanie splnenia podmienok účasti**

1. **vyhodnotenie splnenia podmienok účasti**
	1. Verejný obstarávateľ zriadi na vyhodnotenie splnenia podmienok účasti vo verejnom obstarávaní komisiu podľa § 51 zákona. Komisia vyhodnotí splnenie podmienok účasti podľa § 40 a § 129 zákona, pričom ich vyhodnotenie bude založené na preskúmaní splnenia podmienok účasti týkajúcich sa:

a) osobného postavenia záujemcu podľa zákona,

b) finančného a ekonomického postavenia,

c) technickej alebo odbornej spôsobilosti záujemcu

d) osobitných požiadaviek a opatrení (na úseku ochrany utajovaných skutočností),

určených verejným obstarávateľom v oznámení o vyhlásení verejného obstarávania a v týchto súťažných podkladoch.

* 1. Komisia posúdi splnenie podmienok účasti v súlade s dokumentmi potrebnými na vypracovanie ponuky alebo na preukázanie splnenia podmienok účasti a to vždy, keď to bude potrebné v súlade so zákonom.
	2. Verejný obstarávateľ vyzve v tejto užšej súťaži na predloženie ponuky len záujemcov, ktorý v celom rozsahu splnili podmienky vo verejnom obstarávaní stanovené v oznámení o vyhlásení verejného obstarávania a týchto súťažných podkladoch. Napriek uvedenému si verejný obstarávateľ vyhradzuje právo v prípade, ak sa počas užšej súťaže vyskytnú odôvodnené pochybnosti o splnení podmienok účasti vo VO ktorýmkoľvek záujemcom/uchádzačom, opätovne vyhodnotiť podmienky účasti u ktoréhokoľvek záujemcu/uchádzača. V takomto prípade bude verejný obstarávateľ vyhodnocovať podmienky účasti postupom podľa § 40 v spojení s § 32, § 33; § 35, 36 a § 131 ZVO.
1. **Vysvetľovanie dokladov na preukázanie splnenia podmienok účasti**
	1. Verejný obstarávateľ podľa zákona písomne – elektronicky, spôsobom určeným funkcionalitou systému JOSEPHINE, požiada záujemcu o vysvetlenie alebo o doplnenie predložených dokladov vždy, keď z predložených dokladov nie je možné posúdiť ich platnosť alebo splnenie podmienky účasti. Verejný obstarávateľ môže v súvislosti s dôvodmi na vylúčenie podľa § 40 ods. 6 zákona požiadať záujemcu o vysvetlenie. Záujemca doručí vysvetlenie a/alebo doplnenie predložených dokladov, resp. doplnenie predložených dokladov verejnému obstarávateľovi písomne – elektronicky, spôsobom určeným funkcionalitou systému JOSEPHINE, v lehote do dvoch pracovných dní odo dňa odoslania žiadosti, pokiaľ verejný obstarávateľ neurčil dlhšiu lehotu.
	2. Verejný obstarávateľ podľa zákona písomne – elektronicky, spôsobom určeným funkcionalitou systému JOSEPHINE, požiada záujemcu, aby v lehote, ktorá nesmie byť kratšia ako päť pracovných dní odo dňa doručenia žiadosti, nahradil inú osobu, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na vylúčenie.
	3. Verejný obstarávateľ podľa zákona (ak je to relevantné) písomne – elektronicky, spôsobom určeným funkcionalitou systému JOSEPHINE, požiada záujemcu, aby v lehote, ktorá nesmie byť kratšia ako päť pracovných dní odo dňa doručenia žiadosti, nahradil technikov, technické orgány alebo osoby určené na plnenie zmluvy alebo riadiacich zamestnancov, ak nespĺňajú predmetnú podmienku účasti podľa § 131 ods. 1 písm. písm. f) zákona.
	4. Verejný obstarávateľ podľa zákona (ak je to relevantné) môže písomne – elektronicky, spôsobom určeným funkcionalitou systému JOSEPHINE, požiadať záujemcu, aby v lehote, ktorá nesmie byť kratšia ako päť pracovných dní odo dňa doručenia žiadosti, nahradil inú osobu, ktorej prostredníctvom preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na jej vylúčenie podľa § 40 ods. 8 zákona.
	5. Verejný obstarávateľ podľa zákona (ak je to relevantné) môže písomne – elektronicky, spôsobom určeným funkcionalitou systému JOSEPHINE, požiadať záujemcu, aby v lehote, ktorá nesmie byť kratšia ako päť pracovných dní odo dňa doručenia žiadosti, nahradil inú osobu, ktorej prostredníctvom preukazuje finančné a ekonomické postavenie alebo technickú spôsobilosť alebo odbornú spôsobilosť, ak má táto iná osoba sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike, verejný obstarávateľ musí písomne požiadať záujemcu, ak má iná osoba sídlo v treťom štáte, alebo ak ide o zákazku, o ktorých to ustanoví vláda nariadením.
2. **vylúčenie záujemcu**
	1. Verejný obstarávateľ v súlade so zákonom vylúči kedykoľvek počas verejného obstarávania záujemcu, ak
3. nesplnil podmienky účasti,
4. predložil neplatné doklady; neplatnými dokladmi sú doklady, ktorým uplynula lehota platnosti,
5. poskytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti a majú vplyv na vyhodnotenie splnenia podmienok účasti,
6. pokúsil sa neoprávnene ovplyvniť postup verejného obstarávania,
7. pokúsil sa získať dôverné informácie, ktoré by mu poskytli neoprávnenú výhodu,
8. konflikt záujmov podľa § 23 zákona nemožno odstrániť inými účinnými opatreniami,
9. pri posudzovaní odbornej spôsobilosti preukázateľne identifikoval protichodné záujmy záujemcu, ktoré môžu nepriaznivo ovplyvniť plnenie zákazky,
10. nepredložil po písomnej žiadosti vysvetlenie alebo doplnenie predložených dokladov v určenej lehote,
11. nenahradil inú osobu, prostredníctvom ktorej preukazuje splnenie podmienok účasti finančného a ekonomického postavenia alebo technickej spôsobilosti alebo odbornej spôsobilosti, ktorá nespĺňa určené požiadavky, v určenej lehote inou osobou, ktorá spĺňa určené požiadavky,
12. nenahradil subdodávateľa, ktorý nespĺňa požiadavky určené verejným obstarávateľom novým subdodávateľom, ktorý spĺňa určené požiadavky, v lehote do piatich pracovných dní odo dňa doručenia žiadosti podľa zákona, ak verejný obstarávateľ neurčil dlhšiu lehotu,
13. nenahradil technikov, technické orgány alebo osoby určené na plnenie Zmluvy, alebo riadiacich zamestnancov, ktorí nespĺňajú podmienku účasti podľa § 131 ods. 1 písm. f) zákona, v určenej lehote novými osobami alebo orgánmi, ktoré spĺňajú túto podmienku účasti,
14. nenahradil inú osobu, ktorej prostredníctvom preukazuje splnenie podmienok účasti alebo subdodávateľa, ktorí majú sídlo v treťom štáte podľa [§ 10 ods. 4](https://www.slov-lex.sk/pravne-predpisy/SK/ZZ/2015/343/20210802?ucinnost=31.03.2022#paragraf-10.odsek-4) zákona, [v](https://www.slov-lex.sk/pravne-predpisy/SK/ZZ/2015/343/20210802?ucinnost=31.03.2022#paragraf-10.odsek-5) určenej lehote inou osobou alebo subdodávateľom, ktorý nemá sídlo v treťom štáte podľa [§ 10 ods. 4](https://www.slov-lex.sk/pravne-predpisy/SK/ZZ/2015/343/20210802?ucinnost=31.03.2022#paragraf-10.odsek-4) zákona.
	1. Verejný obstarávateľ vylúči z verejného obstarávania aj záujemcu, ak narušenie hospodárskej súťaže, ktoré vyplynulo z prípravných trhových konzultácií alebo jeho predbežného zapojenia podľa § 25 zákona, nemožno odstrániť inými účinnými opatreniami ani po vyjadrení záujemcu; verejný obstarávateľ pred takýmto vylúčením poskytne záujemcovi i možnosť v lehote piatich pracovných dní od doručenia žiadosti – elektronicky, spôsobom určeným funkcionalitou systému JOSEPHINE, preukázať, že jeho účasťou na prípravných trhových konzultáciách alebo predbežnom zapojení nedošlo k narušeniu hospodárskej súťaže.
	2. Verejný obstarávateľ môže vylúčiť kedykoľvek počas verejného obstarávania záujemcu, ak

a) sa v predchádzajúcich troch rokoch od vyhlásenia alebo preukázateľného začatia verejného obstarávania dopustil pri plnení zákazky alebo koncesie podstatného porušenia zmluvných povinností, v dôsledku čoho verejný obstarávateľ alebo obstarávateľ odstúpil od zmluvy alebo mu bola spôsobená závažná škoda alebo iná závažná ujma,

b) sa v predchádzajúcich troch rokoch od vyhlásenia alebo preukázateľného začatia verejného obstarávania dopustil závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ preukázať,

c) sa v predchádzajúcich troch rokoch od vyhlásenia alebo preukázateľného začatia verejného obstarávania dopustil závažného porušenia profesijných povinností, ktoré dokáže verejný obstarávateľ preukázať,

d) na základe dôveryhodných informácií, bez potreby vydania predchádzajúceho rozhodnutia akýmkoľvek orgánom verejnej moci, má dôvodné podozrenie, že záujemca uzavrel s iným hospodárskym subjektom dohodu narúšajúcu alebo obmedzujúcu hospodársku súťaž, a to bez ohľadu na akýkoľvek majetkový, zmluvný alebo personálny vzťah medzi týmto záujemcom a daným hospodárskym subjektom.

* 1. Záujemca, ktorý nespĺňa podmienky účasti osobného postavenia podľa § 32 ods. 1 písm. a) zákona alebo sa na neho vzťahuje dôvod na vylúčenie podľa § 40 ods. 6 písm. c) až g) a ods. 7 a 8 zákona, je oprávnený verejnému obstarávateľovi preukázať, že prijal dostatočné opatrenia na vykonanie nápravy, v takom prípade je povinný objasniť dotknuté skutočnosti a okolnosti, a to aktívnou spoluprácou s verejným obstarávateľom. Opatreniami na vykonanie nápravy musí záujemca preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, aby sa zabránilo budúcim pochybeniam, priestupkom, správnym deliktom alebo trestným činom. Ak skutočnosti zakladajúce nesplnenie podmienky účasti alebo dôvodu na vylúčenie podľa prvej vety nastali pred uplynutím lehoty na predkladanie ponúk, záujemca uvedie opatrenia na vykonanie nápravy podľa prvej vety v ponuke.
	2. Záujemca, ktorému bol uložený zákaz účasti vo verejnom obstarávaní potvrdený konečným rozhodnutím v inom členskom štáte, nie je oprávnený verejnému obstarávateľovi preukázať, že prijal opatrenia na vykonanie nápravy podľa § 40 ods. 9 druhej vety zákona, ak je toto rozhodnutie vykonateľné v Slovenskej republike.
	3. Verejný obstarávateľ posúdi opatrenia na vykonanie nápravy podľa § 40 ods. 9 druhej vety zákona predložené záujemcom, pričom zohľadní závažnosť pochybenia a jeho konkrétne okolnosti. Ak opatrenia na vykonanie nápravy predložené záujemcom považuje verejný obstarávateľ za nedostatočné, vylúči záujemcu z verejného obstarávania.
	4. Záujemcu z členského štátu, ak je v štáte svojho sídla, miesta podnikania alebo obvyklého pobytu oprávnený vykonávať požadovanú činnosť, verejný obstarávateľ nesmie vylúčiť z dôvodu, že na základe zákona sa vyžaduje na vykonávanie požadovanej činnosti určitá právna forma.
	5. Záujemcovi bude písomne – elektronicky, spôsobom určeným funkcionalitou systému JOSEPHINE, oznámené jeho vylúčenie, s uvedením dôvodu vylúčenia a lehoty, v ktorej môže byť doručená námietka podľa zákona.

Časť VI.

**INFORMÁCIE O ZMLUVE**

1. **typ zmluvy**
	1. Typ Zmluvy na poskytnutie predmetu zákazky: **Zmluva o dielo** s jedným úspešným uchádzačom podľa ustanovenia § 536-565 zákona č. 513/1991 Zb. Obchodný zákonník v znení neskorších predpisov.
	2. Podrobné vymedzenie zmluvných podmienok na vyhotovenie požadovaného predmetu zákazky bude súčasťou výzvy na predkladanie ponúk, resp. časti súťažných podkladov pre druhú fázu užšej súťaže, ktoré budú sprístupnené vybraným záujemcom v druhej fáze užšej súťaže. Zmluvné podmienky uvedené v týchto súťažných podkladoch doplnené z ponuky úspešného uchádzača predloženej v druhej fáze užšej súťaže budú súčasťou zmluvy, ktorá sa uzavrie po prijatí ponuky daného uchádzača.
	3. Uchádzač, ktorý bude vyzvaný v druhej fáze užšej súťaže na predmet zákazky vo svojej ponuke predloží vyplnený položkový rozpočet – ocenený výkaz výmer. Výkaz výmer bude k dispozícií pre záujemcov v druhej fáze užšej súťaže.

Časť VII.

**ZÁVEREČNÉ INFORMÁCIE**

1. **Zrušenie postupu verejného obstarávania**
	1. V prípade zrušenia postupu verejného obstarávania, verejný obstarávateľ bude postupovať v zmysle ustanovení § 57 zákona.
2. **Ochrana osobných údajov**
	1. Verejný obstarávateľ si dovoľuje upozorniť, že v priebehu predmetného verejného obstarávania dochádza k spracúvaniu osobných údajov dotknutých osôb v súlade s Nariadením GDPR a s vybranými ustanoveniami Zákona o ochrane osobných údajov.
	2. Verejný obstarávateľ si dovoľuje upozorniť uchádzačov, aby pri príprave ponúk a v priebehu verejného obstarávania dbali na povinnosti vyplývajúce z Nariadenia GDPR a zo Zákona o ochrane osobných údajov.